EkBass/fiwiki-20250220-pages-articles huggingface dataset:
Hengshui

Hengshui (, pinyin: Héngshuĭ Shì) on prefektuuritason kaupunki Hebein maakunnassa Kiinassa. Kaupunki sijaitsee noin 105 kilometriä maakunnan pääkaupunki Shijiazhuangista itäkaakkoon ja noin 250 kilometriä Pekingistä etelälounaaseen. n väkiluku on 4,34 miljoonaa (2010) ja pinta-ala 8 815 neliökilometriä. Kaupunki rajoittuu lännessä Shijiazhuangin, pohjoisessa Baodingin, idässä Cangzhoun, sekä etelässä Dezhoun ja Xingtain prefektuuritason kaupunkeihin. Pekingistä Hongkongiin johtava pohjois- eteläsuuntainen perinteinen rautatie kulkee Hengshuin kautta. Kaupungin kautta kulkee myös poikittainen Shijiazhuang–Dezhou -rautatie; jotka asemat ovat suurnopeusjunaratojen varrella. == Hallinnollinen jako == Piirikuntatasolla kaupunki jakautui seuraavasti (2010): ;Kaupunkipiirit (2) * 1. Taocheng (桃城区), 522 147 as. * 2. Jizhou (冀州区), 362 013 as. ;Piirikuntatason kaupunki (1) * 3. Shenzhou (深州市), 566 087 as. ;Piirikunnat (8) * 8. Anping (安平县), 328 512 as. * 11. Fucheng (阜城县), 341 087 as. * 9. Gucheng (故城县), 487 025 as. * 10. Jingin piirikunta tai Jingxian (景县), 528 693 as. * 7. Raoyang (饶阳县), 280 498 as. * 6. Wuqiang (武强县), 214 549 as. * 5. Wuyi (武邑县), 315 693 as. * 4. Zaoqiang (枣强县), 394 469 as. == Galleria == Hengshui Railway Station.JPG|Hengshuin rautatieasema. Hengshui City Hall.jpg|Hengshuin kaupungintalo. Hengshui University in 2007.jpg|Hengshuin yliopistoa. Hengshui Budist Temple by Graham Strachan.JPG|Hengshuin buddhalaisen temppelin pagodi. 景州塔 Jingzhou Pagoda.JPG|Jingzhoun pagodi. ==Lähteet== == Aiheesta muualla == *Hengshui City Information (erityisesti talouspainotus) (chinaknowledge.com) *China Postal Code: Hebei Province (prefektuuri ja piirikuntataso) (youbianku.com) *
Chengde

Chengde (, pinyin: Chéngdé Shì, tunnettu aiemmin nimellä Jehol tai Rehe) on prefektuuritason kaupunki Hebein maakunnassa Kiinassa. Kaupunki sijaitsee noin 175 kilometriä Pekingistä koilliseen. n väkiluku on 3,47 miljoonaa (2010) ja pinta-ala on 39 519 neliökilometriä. Kaupungin naapureina ovat lounaassa maakuntatason suurkaupungit Tianjin ja Peking. Lännessä kaupunki rajautuu Zhangjiakoun prefektuuritason kaupunkiin, pohjoisessa Xilingolin liittoon ja Chifengin, idässä Chaoyangin, sekä etelässä Qinhuangdaon ja Tangshanin prefektuuritason kaupunkiin. Piirikuntatasolla kaupunki jakautui seuraavasti (numerointi kuten oheisessa kuvassa, väkiluvut vuodelta 2010): ;Kaupunkipiirit (3) * 1. Shuangqiao (双桥区), 424 897 as. * 2. Shuangluan (双滦区), 146 878 as. * 3. Yingshouyingzi (kaivosalue) (鹰手营子矿区), 62 454 as. ;Piirkuntatason kaupunki (1) * 6. Pingquan (平泉市), 446 939 as. ;Piirikunnat (5) * 4. Chengde (承德县), 388 554 as. * 5. Xinglong (兴隆县), 314 730 as. * 7. Luanping (滦平县), 287 986 as. * 8. Longhua (隆化县), 372 030 as. ; Autonomiset piirikunnat (3) * 9. Fengningin mantšujen autonominen piirikunta (丰宁满族自治县), 357 029 as. * 10. Kuanchengin mantšujen autonominen piirikunta (宽城满族自治县), 250 304 as. * 11. Weichangin mantšujen ja mongolien autonominen piirikunta (围场满族蒙古族自治县), 421 400 as. Seudulta on löydetty kivikautisen ihmiselämän jäänteitä. Kaupunki toimi nimellä Rehe Qing-dynastian (1644–1911) kesälomapääkaupunkina. Erityisesti vuosina 1703–1792 seudulle rakennettiin keisarillinen Chengden kesälomapalatsialue (Chengden vuoristopalatsi), joka on vuodesta 1994 lähtien katsottu Unescon maailmanperintökohteeksi. Chengde, China - 005.jpg|Sisäänkäynti Chengden kesäpalatseille, iltavalaistus. Chengde, China - 027.jpg| Siäänkäynti Putuo Zongcheng -temppeliin. 避暑山庄延薰山馆格扇.JPG|Koristeltua rakennuksen ulkoseinä kesäpalatsialueella. 行摄梓地 www.hiroko.cn 20130919 133421.jpg|Katoksia kesäpalatsialueen järven rannalla. Chengde Mountain Resort 2.jpg|Pagodi kesäpalatsialueella. 武烈河谷20120804.JPG|Chengden kesäpalatsialueen ympäristöä. Chengde Railway Station.JPG|Chengden rautatieasema. ==Lähteet== == Aiheesta muualla == *Chengde City Information (erityisesti talouspainotus) (chinaknowledge.com) *China Postal code Hebei Province (prefektuuri ja piirikuntataso) (youbianku.com) * Jehol ooppiumin kaupunki, Kansan kuvalehti, 24.03.1933, nro 13, s. 20, Kansalliskirjaston digitaaliset aineistot Luokka:Hebein kaupungit Luokka:Hebein prefektuurit
ZEHST

ZEHST (Zero Emission Hyper Sonic Transport) eli päästötön hypersooninen liikenneväline on EADSn suunnitelma tulevaisuuden liikennelentokoneeksi.. Toistaiseksi kone on olemassa vain suunnittelupöydällä, mutta mikäli projekti etenee suunnitelmien mukaan, koneen ensilennon pitäisi tapahtua joskus 2040-luvun loppupuolella. Koneen voimanlähteenä olisi kolme erilaista moottorityyppiä. Biopolttoaineilla toimivat suihkuturbiinit toimisivat koneen noustessa ja laskeutuessa. Matkanopeuteen kone kiihdyttäisi nestemäistä vetyä ja happea käyttävien rakettimoottoreiden avulla. Varsinaisessa matkalennossa koneen voimanlähteinä toimisivat nestemäistä vetyä ja ilmasta otettua happea käyttävät patoputkimoottorit. Koneen teoreettinen maksiminopeus olisi Mach 4 ja matkalentokorkeus 32 km. Sen kyytiin mahtuisi vain 50-100 matkustajaa. Koneen hinnaksi on arvioitu noin 12 miljardia euroa. ==Lähteet== Luokka:Matkustajalentokoneet
I’m on Fire

I'm on Fire on amerikkalaisen laulaja-lauluntekijä Bruce Springsteenin tekemä ja esittämä kappale. Se julkaistiin vuonna 1985 Born in the U.S.A. -albumin neljäntenä singlenä. ==Historiaa== ”I'm on Fire” nauhoitettiin helmikuussa 1982. Kappale nousi parhaimmillaan sijalle kuusi Billboard Hot 100 -listalla. Single pääsi myös Alankomaiden listan kärkeen kolmeksi viikoksi elokuussa 1985, samaan aikaan kaksi muuta Springsteenin singleä (”Dancing in the Dark” ja ”Born in the U.S.A.”) miehittivät top 12:aa. Toisin kuin albumin kolme ensimmäistä singleä, ”I'm on Fire” -kappaleesta ei tehty yhtään remixiä. Kappaletta ei sisällytetty Springsteenin The Essential Bruce Springsteen -kokoelma-albumiin. ==Listasijoitukset== Maa Paras sijoitus Australia (ARIA) 12 Kanada (RPM) 12 Suomi (Suomen virallinen lista) 9 Alankomaat (Dutch Top 40) 1 Iso-Britannia (The Official Charts Company) 5 U.S. Billboard Hot 100 6 U.S. Billboard Hot Adult Contemporary Tracks 6 Lista (2014) Paras sijoitus Saksa (Official German Charts) 95 ==Coverit== Seuraavat artistit/yhtyeet ovat tehneet kappaleesta cover-version: Johnny Cash, HLAH, Harry Manx, Chromatics, Swati, Kenny Chesney, Kate Tucker & the Sons of Sweden, Graveyard BBQ, The Motorettes, A.A. Bondy, Waylon Jennings, Russell Robertson, Town Mountain, Sophie Milman, John Mayer, The Guana Batz, Whitey Morgan and the 78's, Electrelane, Buzz Campbell, Lindi Ortega, Melissa McClelland, The Finches, BoDeans, Slightly Stoopid, The Heartbreaks, Bat For Lashes, Gabrielle Aplin, Low, Awolnation. ==Lähteet== Luokka:Vuoden 1985 kappaleet Luokka:Bruce Springsteenin kappaleet
Manuel Marliani

Manuel Marliani (13. heinäkuuta 1795, Cádiz – 5. tammikuuta 1873, Firenze) oli espanjalainen, italialaista syntyperää ollut kirjailija, diplomaatti ja poliitikko. Hän oli naimisissa kaksi kertaa: Charlotte de Follevillen (1790–1850) kanssa ja Giulia Mathieun kanssa. Hän oli merkittävä poliitikko uudessa Italian kuningaskunnassa. == Teokset == * L'Espagne et ses révolutions (1833) * Histoire politique de l'Espagne moderne...'' (1840-1841) * Histoire politique de l'Espagne moderne... Vol.2 (1842) * De la Influencia del Sistema prohibitivo en la Agricultura, Industria, Comercio, y rentas publicasLlibre a la venda a Amazon * Combate de Trafalgar: Vindicacion de La Armada Espanola (1850)Venda del llibre a thenile * 1854-1869\. Un cambio de dinastía: la Casa de Borbón y la Casa de Saboya. Memoria (1869). == Lähteet == Luokka:Espanjalaiset kirjailijat Luokka:Espanjalaiset poliitikot Luokka:Italialaiset kirjailijat Luokka:Italialaiset poliitikot Luokka:Vuonna 1795 syntyneet Luokka:Vuonna 1873 kuolleet
Isaac Makwala

Isaac Makwala (s. 29. syyskuuta 1986 Tutume) on botswanalainen pikajuoksija, joka kilpailee pääosin 200 ja 400 metrillä. Hän on 4 × 400 metrin viestijuoksun olympiamitalisti. Makwala sijoittui Pekingin maailmanmestaruuskilpailuissa 2015 neljälläsadalla metrillä viidenneksi ajalla 44,63. Rio de Janeiron olympialaisissa 2016 hän kuului viidenneksi sijoittuneeseen Botswanan joukkueeseen 4 × 400 metrin viestissä. Lontoon MM- kilpailuissa 2017 hän oli 200 metrillä kuudes. Vuonna 2021 järjestetyissä Tokion olympialaisissa hän juoksi avausosuuden Botswanan pronssijoukkueessa 4 × 400 metrin viestissä ja sijoittui 400 metrillä seitsemänneksi. Eugenen MM- kilpailuissa 2022 hän karsiutui 400 metrin välierissä ja oli pitkässä viestissä kuudes. IAAF World Relays -kilpailuissa hän sai 4 × 400 metrin viestissä kultaa 2024, jolloin tosin juoksi vain alkuerissä sekä hopeaa 2017 ja pronssia 2021. Makwala on saavuttanut Afrikan kisoissa 400 metrillä kultaa 2015 sekä 4 × 400 metrin viestissä kultaa 2007 ja hopeaa 2015. Yleisurheilun Afrikan-mestaruuskilpailuissa hän on saavuttanut 200 metrillä hopeaa 2014, 400 metrillä kultaa 2012 ja 2014 ja hopeaa 2008 sekä 4 × 400 metrin viestissä kultaa 2014 ja hopeaa 2010. Gold Coastin Kansainyhteisön kisoissa 2018 hän voitti kultaa sekä 400 metrillä ajalla 44,35 että 4 × 400 metrin viestissä. Makwala pitää hallussaan maansa ennätystä neljällä sadalla metrillä. Aiemmin hänen nimissään ovat olleet Botswanan ennätykset myös 100 ja 200 metrillä. 14. heinäkuuta 2017 Makwala juoksi Madridissa ensin 400 metriä aikaan 43,92 s ja 75 minuuttia myöhemmin 200 metriä aikaan 19,77 s. Hänestä tuli ensimmäinen juoksija joka on saman illan aikana juossut 400 metriä alle 44 sekunnin ja 200 metriä alle 20 sekunnin. == Henkilökohtaiset ennätykset == * 100 metriä: 10,20 s (Gaborone 2014) * 200 metriä: 19,77 s (Madrid 2017) * 400 metriä: 43,72 s (La Chaux-de-Fonds 2015, NR) == Lähteet == Luokka:Botswanalaiset pikajuoksijat Luokka:Botswanalaiset olympiamitalistit Luokka:Vuonna 1986 syntyneet Luokka:Elävät henkilöt
Kiireellinen sijoitus

Kiireellinen sijoitus on lastensuojelun toimenpide, jossa lapsi otetaan kiireellisesti pois vanhemmiltaan ja sijoitetaan muualle asumaan. Kiireellinen sijoitus tehdään silloin, kun silloin lapsen terveys tai kehitys on välittömässä vaarassa joko siksi, että hänestä ei pidetä tarpeeksi huolta, tai siksi, että lapsi itse käyttää päihteitä tai tekee rikoksia tai on vaaraksi itselleen. Siinä viranomainen puuttuu vakavasi ihmisten elämään ja yksityisyyteen, joten se tehdään vasta kun mikään muu keino ei auta lapsen turvaamiseksi. Päätöksen perusteluihin kirjataan, miksi kiireellinen sijoitus tehdään, mihin lapsi sijoitetaan ja miksi juuri tämä paikka on valittu. == Katso myös == * Lastensuojelu Suomessa == Lähteet == Luokka:Lastensuojelu
Driulis González

Driulys González Morales (s. 21. syyskuuta 1973 Guantánamo) on kuubalainen judon olympiavoittaja ja maailmanmestari. González voitti Atlantassa 1996 olympiakultaa 56 kg:n painoluokassa kukistettuaan loppuottelussa eteläkorealaisen Jung Sun-Yongin. Hän sai hopeaa Sydneyssä 2000 hävittyään 57-kiloisten finaalissa espanjalaiselle Isabel Fernándezille. Hän sai olympiapronssia 56 kg:n sarjassa Barcelonassa 1992 ja 63-kiloisissa Ateenassa 2004 sekä sijoittui 63 kg:n painoluokassa viidenneksi Pekingissä 2008. González voitti maailmanmestaruuden 56 kg:n sarjassa Chibassa 1995, 57-kiloisissa Birminghamissa 1999 ja 63-kiloisissa Rio de Janeirossa 2007. MM- hopeaa hän saavutti 56-kiloisissa 1997 ja 63-kiloisissa 2003 sekä MM-pronssia 56 kg:n sarjassa 1993 ja 63-kiloisissa 2005. González voitti Pan-Amerikan kisoissa kultaa 56 kg:n painoluokassa 1995, 57-kiloisissa 1999 sekä 63 kg:n sarjassa 2003 ja 2007. Judon Pan-Amerikan-mestaruuskilpailuissa hän voitti kultaa 56-kiloisissa 1992, 1994, 1996 ja 1997, 57 kg:n sarjassa 1998 sekä 63-kiloisissa 2007 ja 2008. González voitti universiadeissa kultaa 56 kg:n painoluokassa 1995 ja 57-kiloisissa 1999. Maailmancupeissa ja Continental Open -kilpailuissa hän saavutti 21 turnausvoittoa, neljä kakkossijaa ja seitsemän kolmossijaa. Hän voitti aikuisten sarjassa yksitoista Kuuban-mestaruutta. == Lähteet == Luokka:Kuubalaiset judokat Luokka:Kuubalaiset olympiavoittajat Luokka:Vuonna 1973 syntyneet Luokka:Elävät henkilöt
Sammatin vapaa kyläkoulu

Sammatin vapaa kyläkoulu on perusopetuksen (9 luokkaa) käsittävä steinerkoulu Sammatissa Lohjalla.http://www.sammatinvapaakylakoulu.fi/yhteystiedot/ Se on Suomen ainoa maaseudulla toimiva steinerkoulu. Koulu on perustettu vuonna 1984. Koulun nykyinen vuosirehtori on Maija Engström.http://www.sammatinvapaakylakoulu.fi/opettajat-ja-henkilokunta/ == Lähteet == Luokka:Steinerkoulut Luokka:Sammatti Luokka:Lohjan peruskoulut
Stephen Chbosky

Stephen Chbosky (s. 25. tammikuuta 1970 Pittsburgh, Pennsylvania) on yhdysvaltalainen kirjailija, käsikirjoittaja ja elokuvaohjaaja. Hänet tunnetaan parhaiten nuortenromaanin Elämäni seinäruusuna (1999) kirjoittajana, ja sen elokuvaversion käsikirjoittajana ja ohjaajana. Hän on myös käsikirjoittanut elokuvan Rent (2005) ja luonut televisiosarjan Jericho (2006–2008). Vuonna 2021 ensi-iltansa saa Chboskyn ohjaama elokuvamusikaali Dear Evan Hansen. ==Aiheesta muualla== * *Stephen Chbosky Twitterissä Luokka:Vuonna 1970 syntyneet Luokka:Yhdysvaltalaiset nuortenkirjailijat Luokka:Yhdysvaltalaiset televisiokäsikirjoittajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvaohjaajat Luokka:Elävät henkilöt
RuPaul

RuPaul Andre Charles (s. 17. marraskuuta 1960), taiteilijanimeltään RuPaul, on yhdysvaltalainen laulaja-lauluntekijä, näyttelijä, vaikuttaja ja drag queen, joka tunnetaan muun muassa luomastaan ja juontamastaan RuPaul’s Drag Race -tv- ohjelmasta. Hän syntyi ja kasvoi San Diegossa ja muutti myöhemmin Atlantaan. RuPaul nousi kuuluisuuteen hitillään ”Supermodel (You Better Work)” albumilta ”Supermodel of the World” (1993) ja myöhemmin Elton Johnin kanssa tekemällään duetolla nimeltä ”Don’t Go Breaking My Heart.” ==Diskografia== === Albumit === *Supermodel of the World (1993) *Foxy Lady (1996) *Ho Ho Ho (1997) *Red Hot (2004) *Call Me Starrbooty (2007) *Champion (2009) *Glamazon (2011) *Born Naked (2014) *Realness (2015) *Slay Belles (2015) *Butch Queen (2016) *American (2017) *Christmas Party (2018) *Queen of Queens (2019) *You're a Winner, Baby (2020) == Lähteet == ==Aiheesta muualla== Luokka:Elävät henkilöt Luokka:Vuonna 1960 syntyneet Luokka:Yhdysvaltalaiset drag-artistit Luokka:Yhdysvaltalaiset laulaja-lauluntekijät Luokka:Yhdysvaltalaiset näyttelijät Luokka:Yhdysvaltalaiset mallit
Eero Mäkinen

Eero Mäkinen -nimisiä henkilöitä ovat: * Eero Mäkinen (1845–1902), opettaja, käsityöopetuksen kehittäjä ja tehtailija * Eero Mäkinen (1886–1953), vuorineuvos, Outokummun toimitusjohtaja, kansanedustaja ja ministeri * Eero Mäkinen (1917–1999), oikeusneuvos, Itä-Suomen hovioikeuden presidentti
Latausliittymä

Latausliittymä eli sopimuksellinen prepaid-liittymä on matkapuhelinliittymä, jonka käyttö maksetaan etukäteen. Se eroaa yleisemmin käytetystä prepaid- liittymästä siinä, että puhelinnumero on pysyvä ja se voidaan siirtää edellisestä sopimuksesta ja toiselta operaattorilta.Latausliittymät. Saunalahti. Viitattu 7.7.2015. == Lähteet == Luokka:Langaton viestintä
Isabel Fernández

María Isabel Fernández Gutiérrez (s. 1. helmikuuta 1972 Alicante) on espanjalainen judon olympiavoittaja, maailmanmestari ja kuusinkertainen Euroopan-mestari.. Fernández voitti olympiakultaa Sydneyssä 2000 kukistettuaan 57 kg:n loppuottelussa kuubalaisen Driulis Gonzálezin. Hän sai olympiapronssia 56 kg:n sarjassa Atlantassa 1996 ja sijoittui viidenneksi 57-kiloisissa Ateenassa 2004. Fernández voitti maailmanmestaruuden 56 kg:n painoluokassa Pariisissa 1997 kukistettuaan finaalissa Driulis Gonzálezin. Hän sai MM-hopeaa 57 kg:n sarjassa Birminghamissa 1999 ja Rio de Janeirossa 2007 sekä pronssia Münchenissä 2001. Hän sijoittui MM-kilpailuissa viidenneksi 56-kiloisissa 1995 ja 57-kiloisissa 2005 sekä seitsemänneksi 57-kiloisissa 2003 ja 2011. Fernández voitti Euroopan-mestaruuden 57 kg:n painoluokassa Oviedossa 1998, Bratislavassa 1999, Pariisissa 2001, Düsseldorfissa 2003, Bukarestissa 2004 ja Belgradissa 2007. EM-hopeaa hän saavutti 56-kiloisissa Birminghamissa 1995 ja Oostendessa 1997 sekä 57-kiloisissa Lissabonissa 2008. EM-pronssia hän sai 56 kg:n sarjassa Haagissa 1996 sekä 57-kiloisissa Mariborissa 2002, Rotterdamissa 2005 ja Tampereella 2006. EM-joukkuekilpailussa hän saavutti hopeaa 1999 ja 2001 sekä pronssia 1997, 1998, 2004 ja 2006. Fernández sai junioreiden EM- kilpailuissa pronssia 56 kg:n sarjassa 1988. Hän voitti opiskelijoiden maailmanmestaruuden 56-kiloisissa 1996. Hän voitti Välimeren kisoissa 2005 kultaa 57 kg:n painoluokassa. Fernández saavutti maailmancupeissa ja Continental Open -kilpailuissa 18 turnausvoittoa, 13 kakkossijaa ja 23 kolmossijaa. Hän voitti aikuisten sarjassa yhdeksän Espanjan-mestaruutta. == Lähteet == Luokka:Espanjalaiset judokat Luokka:Espanjalaiset olympiavoittajat Luokka:Vuonna 1972 syntyneet Luokka:Elävät henkilöt
Aulendorf

Aulendorf on Saksan kaupunki Baden-Württembergin osavaltion Ravensburgin piirikunnassa. Se sijaitsee osavaltion kaakkoisosassa Ravensburgin pohjoispuolella. Kaupungin pinta-ala on 52,4 neliökilometriä, ja siellä oli kesäkuun 2022 lopussa 10 374 asukasta. == Lähteet == == Aiheesta muualla == * Aulendorfin kaupungin kotisivut Luokka:Baden-Württembergin kunnat Luokka:Saksan kaupungit
Colin Pillinger

Colin Pillinger (9. toukokuuta 1943 – 7. toukokuuta 2014) oli brittiläinen planeettatutkija, joka toimi opettajana Open Universityssä. Hän oli päätutkijana brittiläisessä Beagle 2 -projektissa, joka vuonna 2003 lähetti laskeutumisluotaimen Marsiin. Pillinger tutki erityisesti meteoreja. == Lähteet == Luokka:Englantilaiset tähtitieteilijät Luokka:Vuonna 1943 syntyneet Luokka:Vuonna 2014 kuolleet
Japaninankerias

Japaninankerias, joskus myös unagi, (Anguilla japonica) on läntisellä Tyynellämerellä elävä ankerias, joka on Atlantin ankeriaiden tapaan vaelluskala. Se syntyy Mariaanien haudan lähistöllä ja vaeltaa toukkana ja sittemmin lasiankeriaana Itä-Aasian jokiin ja makeisiin vesiin, joissa se viettää aikuisuutensa ja kasvaa, kunnes palaa lisääntymään synnyinpaikkaansa. Kala on muodoltaan pitkulaisen käärmemäinen, sen pää on pieni ruumiiseen nähden. Kala on kuta kuinkin yksivärinen. Japaninankeriasta tavataan luonnonvaraisena Kiinassa, Taiwanilla, Etelä-Koreassa, Vietnamissa ja Filippiineillä. Lajia pidetään Japanissa suurena herkkuna, ja lajia viljellään siellä. Laji on vähentynyt huomattavasti. Syiksi on arvioitu saastumista, ylikalastusta ja El Niñon kaltaisten luonnonilmiöiden lisääntymistä. Lajilla on myös loisena nematodi, joka on tarttunut myös Atlantin ankeriaisiin. Japaninankeriaan on arveltu olevan ainoa tunnettu selkärankainen, joka tuottaa lihaksistossaan itsevalaisevaa proteiinia. Itsevalaiseva ominaisuus ilmenee vain bilirubiinin läsnä ollessa, ja kyvystä on arveltu olevan hyötyä maksasairauksien tutkimisessa. == Lähteet == Luokka:Ankeriaat Luokka:Uhanalaiset kalat
Gaussin suora

Euklidisessa geometriassa Gaussin suora on kolmioon liittyvä suora. Se määritellään seuraavastihttp://www.mmrc.iss.ac.cn/~xgao/paper/book-area.pdf: Olkoot A_0,A_1,A_2,A_3 neljä pistettä tasossa ja X=A_1A_2\cap A_0A_3, Y=A_0A_1\cap A_2A_3. Olkoot edelleen M_1,M_2,M_3 janojen A_1A_3,A_0A_2 ja XY keskipisteet tässä järjestyksessä. Tällöin M_1, M_2 ja M_3 ovat kollineaarisia ja sijaitsevat Gaussin suoralla. ==Lähteet== Luokka:Euklidinen geometria
Cantorin lause (geometria)

Euklidisessa geometriassa Cantorin lause kuuluu seuraavasti: Jännenelikulmion sivujen keskinormaalit leikkaavat samassa pisteessä. Kyseinen piste on nelikulmiota ympäröivän ympyrän keskipiste. == Lähteet == Luokka:Geometria
Jodikloorimetaani

Jodikloorimetaani eli kloorijodimetaani (CH2ICl) on metaanin halogenoituihin johdannaisiin kuuluva orgaaninen yhdiste. Yhdistettä voidaan käyttää reagenssina orgaanisen kemian synteeseissä. ==Ominaisuudet== Huoneenlämpötilassa jodikloorimetaani on vaaleankeltaista nestettä. Yhdiste ei liukene veteen, mutta liukenee moniin orgaanisiin liuottimiin kuten etanoliin, dietyylieetteriin, asetoniin, bentseeniin ja halogenoituihin hiilivetyihin.Sotaro Miyano & Gregory K. Friestad: Chloroiodomethane, e-EROS Encyclopedia of Reagents for Organic Synthesis, John Wiley & Sons, New York, 2008. Teoksen verkkoversio Viitattu 7.7.2015 Jodikloorimetaania muodostuu merissä eräiden levien tuottaman dijodimetaanin reagoidessa valon vaikutuksesta. ==Valmistus ja käyttö== Jodikloorimetaania voidaan valmistaa dikloorimetaanin ja natriumjodidin tai muiden jodidien välisellä reaktiolla. Liuottimena voidaan käyttää asetonia tai dimetyyliformamidia ja reaktiossa on käytetty myös faasinsiirtokatalyyttejä. Yhdistettä voidaan valmistaa myös dijodimetaanista ja dikloorimetaanista alumiinijauheen ja jodin toimiessa katalyyttinä. Jodikloorimetaania voidaan käyttää useissa orgaanisten synteesien reaktioissa reagenssina. Yhdessä sinkin ja kuparin seoksen kanssa sitä käytetään muodostamaan syklopropaanijohdannaisia alkeeneista Simmons–Smith-reaktiolla ja alkeenien valmistamiseen aldehydeistä. Lisäksi sitä käytetään klooria sisältävien organosinkki-, -litium- ja -fosforiyhdisteiden valmistukseen, kloorimetyyliboronaattien valmistukseen ja Eschenmoserin suolan syntetisoimiseen.Scott D. Rychnovsky & Jay P. Powers: Chloroiodomethane–Zinc/Copper Couple, e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 7.7.2015 ==Lähteet== Luokka:Alkaanit Luokka:Organohalidit Luokka:Halogeeniyhdisteet
Pedagoginen selvitys

Pedagoginen selvitys tehdään Suomen perusopetuksessa laadittaessa päätöstä erityisestä tuesta. Se tehdään opettajien ja oppilashuollon moniammatillisena yhteistyönä. Ennen erityistä tukea koskevan päätöksen tekemistä opetuksen järjestäjän on kuultava oppilasta ja tämän huoltajaa. Selvityksen taustana on kuvaus oppilaan saamasta tehostetusta tuesta ja arvio sen vaikutuksista, selvitys oppilaan oppimisvalmiuksista sekä hänen oppimiseen ja koulunkäyntiin liittyvät erityistarpeensa. Selvitykseen sisältyy arvio siitä, millaisilla tukijärjestelyillä oppilasta tulisi tukea. Arvioidaan myös sitä, tarvitseeko oppilas yhdessä tai useammassa oppiaineessa yksilöllistetyn oppimäärän.Pedagoginen selvitys. Tieteen termipankki. Viitattu 7.7.2015.Pedagoginen selvitys . Espoon päivähoito ja koulutus 2011. Viitattu 7.7.2015. == Lähteet == Luokka:Opetus Luokka:Erityispedagogiikka
Huostaanotto

Huostaanotto on lastensuojelun toimenpide, jossa lapsi otetaan pois vanhemmiltaan tai muulta yksityiseltä huoltajaltaan yhteiskunnan hoidettavaksi. Lapsi voidaan ottaa huostaan silloin, kun hänen terveytensä ja kehityksensä ovat vaarassa joko siksi, että hänestä ei pidetä tarpeeksi huolta, tai siksi, että lapsi itse käyttää päihteitä tai tekee rikoksia. Ensisijaisesti lasta yritetään tukea avohuollolla, mutta aina se ei riitä. == Katso myös == * Huostaanotto Suomessa * Lastensuojelu Suomessa == Lähteet == == Aiheesta muualla == * Huostaanotto THL * Lastensuojelu on aina lasten suojelua – mutta erilaista eri maissa Lastensuojelun keskusliitto Luokka:Lastensuojelu
Oppilashuolto

Oppilashuolto on Suomen esi- ja perusopetuksessa sekä toisen asteen koulutuksessa tehtävää moniammatillista toimintaa, jolla edistetään oppilaan hyvää oppimista, terveyttä ja sosiaalista hyvinvointia. Kaikki kouluyhteisössä työskentelevät aikuiset toteuttavat oppilashuoltoa omalta osaltaan yhteistyössä oppilaiden ja kotien kanssa. Oppilashuoltotyötä varten koulussa voi olla oppilashuoltoryhmä. Oppilashuoltotyötä tehdään opetussuunnitelman mukaisesti. Kouluissa tarjotaan myös oppilashuollon palveluja, joita ovat kansanterveyslain mukainen kouluterveydenhuolto ja lastensuojelulain mukainen kasvatuksen tukeminen. Esiopetuksen oppilashuolto on sekä yhteisöllistä että yksilöllistä tukea. Sen tavoitteena on luoda terve ja turvallinen kasvu- ja oppimisympäristö. Se pyrkii lapsen kehityksen ja oppimisen esteiden varhaiseen tunnistamiseen ja niihin puuttumiseen.Oppilashuolto. Tieteen termipankki. Viitattu 7.7.2015. == Lähteet == Luokka:Opetus Luokka:Perhepolitiikka
Agrafobia

Agrafobia on sairaalloinen pelko joutua seksuaalisesti hyväksikäytetyksi. Agrafobia on yleinen, mutta ei hyvin tunnettu tila. Agrafobian voi laukaista trauma, jonka ei tarvitse tapahtua itselleen. Agrafobiaa voidaan hoitaa terapialla, hypnoosilla, desensibilisaatiolla tai lääkityksellä. ==Lähteet== Luokka:Fobiat
Farmakofobia

Farmakofobia on sairaalloinen pelko lääkitystä kohtaan. Farmakofobia voi ilmetä muun muassa pelkona injektioita, lääkkeiden ottamista, lääkärissä käymistä tai joutumista riippuvaiseksi lääkkeitä kohtaan. Tyypillisesti farmakofobia johtuu yksittäisestä traumaattisesta kokemuksesta erityisesti lapsena. ==Lähteet== Luokka:Fobiat
Rose Lagercrantz

Rose Lagercrantz (s. 12. kesäkuuta 1947 Tukholma) on ruotsalainen kirjailija. Hän julkaisi ensimmäisen kirjansa vuonna 1973. Hän kirjoitti aluksi lähinnä lasten- ja nuortenkirjallisuutta, mutta myöhemmin hän on kirjoittanut enemmän aikuisten kirjallisuutta. Hän on parhaiten tunnettu Metteborgia käsittelevistä kirjoistaan sekä kirjasta Flickan som inte ville kyssas, josta hän vuonna 1995 sai August-palkinnonFlickan som inte ville kyssas; Augustpriset . Lastenkirjoistaan hän on saanut mm. Astrid Lindgren -palkinnon. Lagercrantzin kirjoja on käännetty muun muassa venäjäksi, saksaksi, koreaksi, japaniksi ja italiaksi. Rose Lagercrantz on vuodesta 1966 ollut naimisissa Hugo Lagercrantzin kanssa.Lagercrantz, Rose; Boktipset ==Suomennetut teokset== * * * * * * * * * * * * == Lähteet == ==Aiheesta muualla== * Rose Lagercrantzin verkkosivut Luokka:Ruotsalaiset kirjailijat Luokka:Vuonna 1947 syntyneet Luokka:Elävät henkilöt
Regionalliga Nordost

Regionalliga Nordost on neljänneksi korkein jalkapallon sarjataso Saksassa. Ennen 3. Ligan perustamista se oli kolmanneksi korkein. Liigan järjestää Saksan jalkapalloliitto. ==Historia== Regionalliga Nordost perustettiin vuonna 1994 yhdessä Regionalliga Nordin ja Regionalliga West/Südwestin kanssa. Nykyisin sarjanousu onnistuu seuraavista sarjoista: NOFV-Oberliga Nord ja NOFV-Oberliga Süd ==Joukkueet kaudella 2021/22== *VSG Altglienicke *VfB Auerbach *SV Babelsberg 03 *Berliner AK 07 *BFC Dynamo *SV Tasmania Berlin *Tennis Borussia Berlin *Hertha BSC II *Chemnitzer FC *FC Energie Cottbus *FC Eilenburg *FSV Union Fürstenwalde *VfB Germania Halberstadt *FC Carl Zeiss Jena *BSG Chemie Leipzig *1. FC Lokomotive Leipzig *SV Lichtenberg 47 *FSV 63 Luckenwalde *ZFC Meuselwitz *Optik Rathenow ==Regionalliga Nordost voittajat ja toiseksi sijoittuneet== Kausi Voittaja 2. 1994–95 FC Carl Zeiss Jena FC Sachsen Leipzig 1995–96 Tennis Borussia Berlin 1. FC Union Berlin 1996–97 Energie Cottbus Erzgebirge Aue 1997–98 Tennis Borussia Berlin Dynamo Dresden 1998–99 Chemnitzer FC VfB Leipzig 1999–00 1. FC Union Berlin Dresdner SC 2012–13 RB Leipzig FC Carl Zeiss Jena 2013–14 TSG Neustrelitz 1. FC Magdeburg 2014–15 1. FC Magdeburg FSV Zwickau 2015–16 FSV Zwickau Berliner AK 07 2016–17 FC Carl Zeiss Jena Energie Cottbus 2017–18 Energie Cottbus Wacker Nordhausen 2018–19 Chemnitzer FC Berliner AK 07 2019–20 2020–21 FC Viktoria Berlin VSG Altglinicke 2021–22 BFC Dynamo Berlin FC Carl Zeiss Jena 2022–23 Energie Cottbus FC Carl Zeiss Jena == Maalintekijä == Kausi Pelaaja Joukkue Maalit 1994/95 Thomas Adler Tennis Borussia Berlin 20 Goran Markov 1. FC Union Berlin 20 1995/96 Detlef Irrgang Energie Cottbus 24 1996/97 Marco Weißhaupt FC Rot- Weiß Erfurt 22 1997/98 Rainer Wiedemann FSV Lok Altmark Stendal 25 1998/99 Rainer Wiedemann FSV Lok Altmark Stendal 19 1999/2000 Hendryk Lau SV Babelsberg 03 16 2012/13 Daniel Frahn RB Leipzig 20 2013/14 Christian Beck 1. FC Magdeburg 22 2014/15 Christian Beck 1. FC Magdeburg 20 2015/16 Haufe Henry FC Schönberg 15 2016/17 Frederico Palacios RB Leipzig 22 2017/18 Rufat Dadashov BFC Dynamo Berlin 25 2018/19 Daniel Frahn Chemnitzer FC 24 2019/20 Marc-Philipp Zimmermann VFB Auerbach 16 2020/21 Marc-Philipp Zimmermann VFB Auerbach 11 2021/22 Christian Beck BFC Dynamo Berlin 23 2022/23 Djamal Ziane 1.FC lock Leipzig 18 == Aiheesta muualla == * Virallinen sivu * Uutisia ja tilastoja Weltfussball-sivustolla * Uutisia ja tilastoja Kicker-lehden sivuilla ==Katso myös== *Bundesliiga *2. Bundesliiga *3. Liga *Regionalliga Luokka:Saksan jalkapallosarjat
Denis Kudla

Denis Kudla (s. 17. elokuuta 1992 Kiova, Ukraina) on yhdysvaltalainen tennispelaaja. Kiovassa syntynyt Kudla perheineen muutti pian Denisin syntymän jälkeen Yhdysvaltoihin ja Denis sai Yhdysvaltain kansalaisuuden. Parhaimmillaan hän on ollut kaksinpelissä ATP-listan sijalla 53 toukokuussa 2016. Kudla on voittanut urallaan kaksi Challenger-tason turnausta. Wimbledonissa 2015 Kudla eteni neljännelle kierrokselle saakka, jossa hävisi Marin Čilićille. == Lähteet == == Aiheesta muualla == Luokka:Yhdysvaltalaiset tennispelaajat Luokka:Vuonna 1992 syntyneet Luokka:Elävät henkilöt
Eternal

Eternal on Stratovarius-yhtyeen 15. studioalbumi, joka julkaistiin 11. syyskuuta 2015. Se nousi Suomen virallisen listan sijalle 5. == Kappaleet == == Kokoonpano == * Timo Kotipelto – laulu * Matias Kupiainen – kitara, tuotanto * Jens Johansson – koskettimet * Rolf Pilve – rummut * Lauri Porra – basso == Arvostelut == * Angry Metal Guy: Angry Metal Guy review * Imperiumi.net: Imperiumi.net: Levyarvio * Kaaoszine: 8+/10Kaaoszine: Levyarvio * Inferno: Pesunkestävää power metalia laadullisesti korkealla tasolla – arviossa Stratovarius Viitattu 3.6.2022. * Soundi: STRATOVARIUS: Eternal Viitattu 3.6.2022. == Lähteet == == Aiheesta muualla == * * Luokka:Stratovariuksen albumit Luokka:Vuoden 2015 albumit
Tutume

Tutume on suuri kylä Botswanassa. Sen asukasluku oli vuonna 2011 noin 17 500.Botswana; Citypopulation Tutume sijaitsee Central Districtin hallinnollisella alueella. Tutume on noin viidensadan kilometrin päässä pääkaupunki Gaboronesta. Lähin kaupunki Francistown sijaitsee noin sadan kilometrin päässä. Tutume on nimetty Tutume nimisen joen mukaan. Tutumessa asuu ihmisiä useista eri heimoista. == Lähteet == Luokka:Botswanan kylät
Jimi Palanto

Jimi Palanto (s. 2. helmikuuta 1990 Tampere) on suomalainen jääkiekkoilija ja rullakiekkoilija. Jääkiekossa Palanto edustaa Suomi-sarjan HC Satakuntaa ja rullakiekossa Pahalampea. Hyökkääjänä pelaava Palanto kuuluu Suomen rullakiekkomaajoukkueeseen. == Ura == === Jääkiekko === Palannon kasvattajaseura on Tappara. Aikuisten uransa hän aloitti kaudella 2010-2011 Suomi-sarjan Kooveen paidassa. Vuodet 2011-2014 Palanto pelasi Ranskassa, jossa hän edusti kolmea seuraa. Kaudella 2013-2014 hän pelasi Ligue Magnusissa Ours de Villard-de-Lansin paidassa 19 ottelua tehden tehot 6+2. Kaudeksi 2014-2015 Palanto siirtyi Suomi-sarjan HC Satakuntaan. === Rullakiekko === Rullakiekossa Palanto edustaa SM-liigan Pahalampea. Hän voitti runkosarjan maalikuninkuuden kaudella 2014-2015.http://www.leijonat.fi/maajoukkueet/rullaleijonat/mm2015/pelaajaesittelyt/item/13537-7-jimi- palanto-hyokkaaja.html Palanto kuuluu myös Suomen maajoukkueeseen, jota hän edusti vuoden 2015 MM-kilpailuissa, joista Suomi saavutti hopeaa. == Lähteet == Luokka:Suomalaiset jääkiekkoilijat Luokka:Suomalaiset rullakiekkoilijat Luokka:Vuonna 1990 syntyneet Luokka:Elävät henkilöt
Magic Mike XXL

Magic Mike XXL on vuonna 2015 ensi-iltansa saanut Gregory Jacobsin ohjaama draamakomedia. Elokuva on jatko-osa vuoden 2012 elokuvalle Magic Mike. Elokuva kertoo siitä, kun Mike on lopettanut kolme vuotta sitten uransa stripparina ja ryhtynyt tekemään työkseen huonekaluja. Elokuvassa Mike ja hänen entiset työkaverinsa, ”Tampan kuninkaat”, lähtevät viimeiselle keikalleen Myrtle Beachille. Elokuvasarjan kolmas osa Magic Mike’s Last Dance sai ensi-iltansa vuonna 2023. == Näyttelijät == == Lähteet == == Aiheesta muualla == * * * Luokka:Vuoden 2015 yhdysvaltalaiset elokuvat Luokka:Yhdysvaltalaiset draamakomediaelokuvat
Chasing Yesterday

Chasing Yesterday on brittiläisen muusikko ja lauluntekijä Noel Gallagherin ja hänen johtamansa Noel Gallagher’s High Flying Birds -kokoonpanon toinen studioalbumi, joka julkaistiin helmikuussa 2015. Albumin kaiken kappalemateriaalin on säveltänyt ja sanoittanut Noel Gallagher, ja hän on myös tuottanut albumin. Chasing Yesterday äänitettiin vuonna 2014 Lontoossa Strangeways- ja Abbey Road -äänitysstudioilla, ja se julkaistiin 25. helmikuuta 2015 Gallagherin perustaman levy-yhtiö Sour Mash Recordsin kautta. Albumi nousi yhtyeen edellisen studioalbumin tavoin Britannian albumilistalla kärkipaikalle, ja ylitti kultalevyn rajan Britanniassa vuoden 2015 maaliskuussa. Chasing Yesterday sai yleisön ja kriitikoiden keskuudessa pääosin positiivisen vastaanoton. AllMusic -sivuston Stephen Thomas Erlewine antoi albumille arvosanaksi neljä tähteä viidestä, ja yhdysvaltalaisen Rolling Stone -lehden David Fricken kirjoittamassa arviossa albumi sai kolme ja puoli tähteä. Albumilta julkaistiin singlenä viisi kappaletta: ”In the Heat of the Moment”, ”Ballad of the Mighty I”, ”Riverman”, ”Lock All the Doors” ja ”The Dying of the Light”. == Kappaleet == == Listasijoitukset == Lista Paras sijoitus Viikkoja listalla Australian ARIA-albumilista 8. 1 Itävallan Ö3-albumilista 8. 3 Belgian Ultratop-albumilista 5. 8 Tanskan Hitlisten- albumilista 34. 1 Alankomaiden MegaCharts-albumilista 8. 6 Suomen virallinen lista 35. 1 Ranskan SNEP-albumilista 15. 5 Saksan GfK-albumilista 5. 4 Irlannin IRMA-albumilista 1. 25 Italian FIMI-albumilista 5. 16 Uuden-Seelannin RIANZ-albumilista 12. 1 VG-lista (Norja) 22. 1 Espanjan Promusicae-albumilista 19. 3 Sverigetopplistan (Ruotsi) 49. 1 Sveitsin Hitparade-albumilista 4. 5 Britannian albumilista 1. 38 Yhdysvaltain Billboard 200 -albumilista 35. 1 Listasijoitusten lähde: == Lähteet == Luokka:Noel Gallagher’s High Flying Birdsin albumit Luokka:Vuoden 2015 albumit
Samsung Galaxy Xcover 3

Samsung Galaxy Xcover 3 on Samsung Electronicsin huhtikuussa 2015 julkaisema älypuhelin. Puhelin on IP67-sertifioitu, ja se on veden- ja pölynkestävä. Rakenteeltaan puhelin on tehty erityisen kestäväksi. Puhelimessa on 4,5 tuuman näyttö ja neliydinprosessori. Tallennustilaa on kahdeksan gigatavua ja keskusmuistia 1,5 gigatavua. Tallennustila on laajennettavissa enintään 128 gigatavun microSD-kortilla. Takakameran tarkkuus on viisi megapikseliä ja etukameran kaksi megapikseliä. Akun kapasiteetti on 2 200 milliampeerituntia. Julkaisuhetkellä käyttöjärjestelmänä oli Android 4.4.4 KitKat, joka on päivitettävissä 5.0 Lollipop -versioon. == Lähteet == == Aiheesta muualla == *Samsung Galaxy Xcover 3 Samsungin sivuilla Galaxy Xcover 3 Luokka:Android- pohjaiset laitteet‎ Luokka:Vuoden 2015 matkapuhelimet‎ Luokka:Kosketusnäytölliset älypuhelimet
Puikkoseppä

Puikkoseppä (Athous subfuscus) on seppien heimoon kuuluva musta-ruskea kovakuoriaislaji. Se on heimonsa yleisimpiä ja runsaimpia edustajia Suomessa. == Koko ja ulkonäkö == Puikkoseppä on 8-10 mm:n pituinen, melko hoikka kovakuoriainen ilman erityisen silmiinpistäviä tuntomerkkejä. Etuselkä on mustanruskea, leveyttään pitempi ja sivuilta heikosti pyöristynyt. Etuselän takanurkissa ei ole pitkittäisharjannetta ja siinä on pieniä pisteitä harvakseltaan. Peitinsiivet ovat tummanruskeat ja pitkittäisuurteiset. Joskus hyvin harvoin kuoriainen voi olla kauttaaltaan lähes musta. Raajojen nilkan neljäs jaoke on kynsijaoketta paksumpi eikä kolmas jaoke ole laajentunut. Tuntosarvet ulottuvat selvästi etuselän takanurkkia pitemmälle. s. 120-121Elateridae of the British Isles == Levinneisyys == Puikkosepän levinneisyys yltää Portugalista Manner-Euroopan poikki Siperian länsiosiin ja Iraniin. Britteinsaarilla lajista on vain muutama havainto. Pohjois-Amerikassa se on tulokaslaji. Suomessa sitä tavataan koko maassa. == Elinympäristö ja elintavat == Puikkosepän ominta elinympäristöä ovat kangasmetsät, mutta se elää kaikenlaisissa metsäympäristöissä hakkuuaukioita ja tunturikoivikoita myöten. Se on harvoja heimonsa edustajia, joka viihtyy ja on yleinen myös vanhoissa, hämärissä kuusikoissa. Aikuiset kuoriaset viihtyvät kasvillisuuden seassa, pensaissa sekä varvikossa ja ikkunapyydyksillä etsittynä laji on usein runsas. Puikkoseppä on Suomessa luultavasti yleisin kangasmetsien maaperässä toukkana elävä seppä ja toukkia tavataan usein noin 40 yksilöä neliömetrillä. Aikuiset kuoriaiset ovat liikkeellä toukokuusta heinäkuulle, huipun sijoittuessa kesäkuuhun. Toukat elävät maaperässä ja Keski-Euroopassa tehtyjen tutkimusten mukaan ne lienevät pääasiassa petoja. Toukista mitattuihin typen isotooppisuhteisiin perustuva tutkimus ei kuitenkaan sulje pois sienirihmaston mahdollisuutta ravinnonlähteenä. Toukkavaihe kestää useita vuosia ja aikuinen kovakuoriainen kuoriutuu noin kuukauden kestävän kotelovaiheen päätteeksi loppukesällä. Se kuitenkin talvehtii ensin ja lähtee liikkeelle vasta seuraavana keväänä. Puikkoseppä saalistaa ainakin seuraavia lajeja: Elatobium abietinum, kuusenneulaspistiäinen (Pristiphora abietina) ja kuusisoukkokääriäinen (Epinotia tedella).Centre for Agriculture and Biosciences International (CABI): Athous subfuscus == Lähteet == == Aiheesta muualla == *Laji.fi: Puikkoseppä (Athous subfuscus) *Hyönteiset.com: Raimo Peltonen: Kuva, Athous subfuscus *UniProt: Taxonomy - Athous subfuscus *Kaefer der Welt - Beetles of the World *Pherobase: Semiochemicals of Athous subfuscus *Insectoid.info: Athous subfuscus *Insektenbox Luokka:Sepät
Regionalliga West

Regionalliga West on neljänneksi korkein jalkapallon sarjataso Saksassa. Liigan järjestää Saksan jalkapalloliitto. ==Historia== Regionalliga West perustettiin vuonna 2008 Nykyisin sarjanousu onnistuu seuraavista sarjoista: * Oberliga Niederrhein * Oberliga Mittelrhein * Oberliga Westfalen ==Joukkueet kaudella 2021/22== *Alemannia Aachen *Rot Weiss Ahlen *Bonner SC *Rot-Weiss Essen *TuS Haltern *VfB Homberg *1. FC Köln II *Fortuna Köln *SV Lippstadt *Sportfreunde Lotte *Borussia Mönchengladbach II *Preußen Münster *Rot-Weiß Oberhausen *SV Rödinghausen *Schalke 04 II *SV Straelen *KFC Uerdingen 05 *FC Wegberg-Beeck *SC Wiedenbrück *Wuppertaler SV ==Regionalliga West voittajat ja toiseksi sijoittuneet== Kausi Voittaja 2. 2008-09 Borussia Dortmund II 1. FC Kaiserslautern II 2009-10 1. FC Saarbrücken Sportfreunde Lotte 2010-11 Preußen Münster Eintracht Trier 2011-12 Borussia Dortmund II Sportfreunde Lotte 2012-13 Sportfreunde Lotte Fortuna Köln 2013-14 Fortuna Köln Sportfreunde Lotte 2014-15 Borussia Mönchengladbach II Alemannia Aachen == Maalintekijä == Kausi Pelaaja Joukkue Maalit 2008/09 Sascha Mölders Rot-Weiss Essen 28 2009/10 Ercan Aydoğmuş Bonner SC 16 Christian Knappmann SC Verl 16 2010/11 Robert Mainka SC Wiedenbrück 2000 18 2011/12 Christian Knappmann Wuppertaler SV Borussia 30 2012/13 Sven Michel Sportfreunde Siegen Bor. Mönchengladbach II 20 2013/14 Aziz Bouhaddouz Bayer Leverkusen II 24 2014/15 Jesse Weißenfels Sportfreunde Lotte 20 == Aiheesta muualla == * Virallinen sivu * Uutisia ja tilastoja Weltfussball-sivustolla * Uutisia ja tilastoja Kicker-lehden sivuilla ==Katso myös== *Bundesliiga *2. Bundesliiga *3. Liga *Regionalliga Luokka:Saksan jalkapallosarjat
Itä–Länsi-ottelu 1961

Vuoden 1961 Pesäpallon miesten Itä–Länsi-ottelu pelattiin Hesperiassa 27. elokuuta. Tämä oli kaikkiaan 27. Itä-Länsi-ottelu ja kahdeskymmenes ja kuudes perättäinen, joka pelattiin Helsingissä. Katsojamääräksi ilmoitettiin 4469. Neljäs nuorten Itä–Länsi-ottelu pelattiin Outokummussa ja se päättyi Lännen 3–5 voittoon. Naisten Itä–Länsi-ottelu pelattiin ensimmäisen kerran. Kuopiossa pelatun kamppailun voitti Länsi juoksuin 2–7. ==Miesten Itä-Länsi== Värien selitykset 14\. Itä-Länsi -ottelu # ITÄ Seura Pelipaikka LÄNSI Seura # 4 Eino Kaakkolahti HoNsU Lukkari Markus Lakaniemi ViVe 3 2 Paavo Hietanen HoNsU Ykkösvahti Paavo Mäkelä ViVe 1 9 Ensio Purovaara IPV Sieppari Anssi Jokinen TMP 2 1 Timo Raussi KPL Kolmosvahti Antero Pärssinen LäPa 4 6 Heikki Laine LMV Kolmospolttaja Uuri Ståhlhammar PT 5 7 Lauri Oinonen IPV Kakkospolttaja Jussi Kiikeri IK 6 5 Olli Hanski LMV Kakkosvahti Esa Risku NJ 7 8 Ahti Eteläpää KPL Kolmoskoppari Alpo Viinikainen PuMu 9 3 Ismo Maanola HoNsU Kakkoskoppari Jaakko Nygård ViVe 8 Antero Viherkenttä KPL Vaihtopelaaja Kustaa Rasku NJ Esko Heino IPV Vaihtopelaaja Yrjö Pauloff PuMu Martti Yli-Jaskari HoNsU Vaihtopelaaja Pentti Katainen TMP Taisto Lehto Lahti Joukkueen huoltaja Erkki Heikkilä Parkano Tuomarit Pelituomari: Pentti Kiuru, Kouvola Syötönvalvoja: Toivo Meskanen, Turku Avausheiton suoritti talousneuvos Erkki Merinen. ===Vaihdot=== * Länsi vaihtoi 6 vrp:ssa Lakanimen Raskuun, Mäkelän tilalle Pauloffin ja Pärssisen tilalle Katainen Itä vaihtoi 7 vrp:ssa Kaakkolahden Viherkenttään, Yli-Jaskari tuli Laineen tilalle ==Juoksulista== Itä aloitti sisällä. Joukkue Yht. ITÄ 0 0 0 0 0 1 1 0 0 2 LÄNSI 1 0 0 0 0 0 0 1 0 2 ==Lähteet== * mrasilainen.com/ * Helsingissä pelatut miesten Itä-Länsi -ottelut, M.Rasilainen sivu pdf 21/39 * Naiset - mrasilainen.com/ * Nuorten ottelut, Pesäpalloliitto Luokka:Vuoden 1961 pesäpallo Luokka:Pesäpallon Itä–Länsi-ottelut Luokka:Helsingin urheilutapahtumat
Ruskohammasseppä

Ruskohammasseppä (Denticollis linearis) on hoikka, seppien heimoon kuuluva kovakuoriaislaji. Se on Suomessa yksi heimonsa yleisimmistä edustajista. == Koko ja ulkonäkö == Ulkoasultaan melko paljon sylkikuoriaisia (heimo Cantharidae) muistuttavasta ruskohammassepästä on kaksi värimuotoa. Yleisemmin kuoriaisen peitinsiivet ovat vaalean kellanruskeat ja tummien pisterivien kirjomat. Harvinaisemmalla värimuodolla peitinsiivet ovat mustanruskeat ja reunoiltaan kellertävät. Naarailla peitinsiivet leventyvät kärkeä kohti. Etuselkä on melko pieni, taaksepäin levenevä, väriltään punainen tai punaruskea ja keskiosastaan laajalti mustahko. Etuselässä on keskivako ja sen terävät takanurkat suuntautuvat sivuille ja yläviistoon. Takanurkkien etupuolella on viisto ja syvä ura. Silmät ovat selvästi ulkonevat ja niiden takana on selvä ohimo. Pään etuosa on usein punertava. Raajat ovat tummia reisiä lukuun ottamatta kellanruskeat. Tuntosarvet ovat tummanruskeat, tyvestä vaaleat, melko pitkät ja sahamaiset. s. 46, 58, 124-126Elateridae of the British Isles == Levinneisyys == Ruskohammassepän levinneisyys ulottuu Espanjasta ja Irlannista Euroopan ja Keski-Aasian poikki Itä-Siperiaan. Suomessa se on hyvin yleinen koko maassa. == Elinympäristö ja elintavat == Erilaiset metsät ovat ruskohammassepän elinympäristöä. Erityisen yleinen laji on tunturikoivikoissa, mutta myös Etelä-Suomessa se on heimonsa yleisin edustaja lehtipuissa, usein pellonreunassa tai lehtometsässä. Aikuisia kuoriaisia tapaa yleisimmin metsänreunojen ruohovartisilta kasveilta tai kukista. Toukat talvehtivat, koteloituvat keväällä, ja aikuisia kuoriaisia on liikkeellä toukokuusta heinäkuulle huipun osuessa kesäkuun loppupuolelle. Toukat elävät lahopuiden kuoren alla etenkin harmaalepissä ja koivuissa. Toukat kaivavat puuainekseen pitkiä käytäviä ja saattavat olla muita toukkia ja omia lajitovereitaan saalistavia petoja. == Lähteet == == Aiheesta muualla == *Laji.fi: Ruskohammasseppä (Denticollis linearis) *Ötökkätieto: Ruskohammasseppä (Denticollis linearis) *iNaturalist: Ruskohammasseppä (Denticollis linearis) *UniProt: Taxonomy - Denticollis linearis *Global Biodiversity Information Facility (GBIF): Denticollis linearis * Insektenbox Luokka:Sepät
Pumpulihäntäkaniinit

Pumpulihäntäkaniinit eli amerikankaniinit (Sylvilagus) on jänisten heimoon kuuluva suku. Siihen kuuluvista lajeista kookkain on rämekaniini (S aquaticus). Muita suvun lajeja ovat aavikkokaniini (S. audubodii), pensaskaniini (S. bachmani), metsäkaniini (S. brasiliensis), meksikonkaniini (S. cunicularius), tresmariasinkaniini (S. graysoni), olmittenkaniini (S. insonus), saarikaniini (S. manseatus), vuorikaniini (S. nuttallii), suokaniini (S. palustris) ja uudenenglanninkaniini (S. transitionalis). Suvun englanninkielinen nimi "Cottontails" on saanut nimensä niiden hännästä joka muistuttaa pumpulipalloa. == Lähteet == == Aiheesta muualla == * Laji.fi: Amerikankaniinit (Sylvilagus) *
Principe Amedeo -luokka

Principe Amedeo -luokka oli Italian kuninkaallisen laivaston ironcladluokka, johon kuului kaksi 1865-1875 valmistettua alusta. Luokan alukset olivat Italian laivaston ensimmäiset täysin Italiassa valmistetut ja varustetut ironcladit, mutta niiden valmistamiseen kului 9-10 vuotta. == Alukset == Giuseppe de Lucan suunnittelemien alusten piti alun perin olla puurunkoisia. Ne kuitenkin valmistettiin osittain rautarunkoisina ja niiden suojana oli täyspitkä vyö ja keskilaiva oli vuorattu raudalla. Principe Amedeo -luokan taistelulaivatGardiner, Robert 1860-1905 s. 340 Nimi Telakka Kölinlasku Vesille Valmis Kohtalo RN Palestro La Spezian laivastontelakka, La Spezia elokuu 1865 30. syyskuuta tai 2. lokakuuta 1871 11. heinäkuuta 1875 poistettu alusluettelosta 1900 RN Principe Amedeo Regio Cantiere di Castellammare di Stabia, Castellammare di Stabia elokuu 1865 15. tammikuuta 1872 15. joulukuuta 1874 poistettu alusluettelosta 1895 == Lähteet == * === Viitteet === *
Mustaseppä

Mustaseppä (Ampedus nigrinus) on seppien heimoon kuuluva pikimusta kovakuoriaislaji. Se on Suomessa hyvin yleinen koko maassa. == Koko ja ulkonäkö == Mustaseppä on suhteellisen pieni, vain 6-8 mm:n pituinen ja pituuteensa nähden leveän oloinen kovakuoriainen. Pää, etuselkä, peitinsiivet, raajat ja tuntosarvet ovat kaikki kiiltävän pikimustia eikä niissä ole havaittavissa lainkaan metallista hohdetta. Vain nilkoissa voi olla vaaleamman ruskea sävy. Muiden Ampedus-suvun seppien tapaan raajojen leveät reisilevyt kapenevat voimakkaasti raajan kärkeä kohti ja niiden takareunassa on terävä kulma. Tuntosarvet ulottuvat selvästi etuselän takanurkkia pitemmälle. s. 36, 47-51 ja 161-163Elateridae of the British Isles == Levinneisyys == Mustasepän levinneisyys on holarktinen ulottuen Euroopasta Aasian pohjoisosien kautta Pohjois-Amerikkaan. Suomessa sitä tavataan koko maassa ja on heimonsa yleisimpiä lajeja. == Elinympäristö ja elintavat == Mustaseppä on elinympäristövaatimuksiltaan vaatimaton metsälaji, joka kelpuuttaa asuinpaikakseen niin nuoret taimikot kuin varttuneet mäntykankaatkin. Lajiin voi törmätä myös rämeillä. Se on myös harvoja vanhoissa ja hämärissä kuusikoissa yleisenä esiintyviä seppälajeja. Toisaalta mustasepän yksilömäärät voivat jopa kymmenkertaistua metsähakkuun seurauksena. Tämä johtuu avoimeen maastoon jäävän kuolleen puuaineksen suuresta määrästä, joka puolestaan mahdollistaa toukille hyvät kasvuolot. Mustaseppä onkin yhdessä lähisukulaistensa korusepän (Ampedus tristis) ja mustaperäsepän (Ampedus balteatus) kanssa hakkuaukeiden tyypillisimpiä lajeja. Aikuiset kuoriaiset ovat liikkeellä toukokuulta heinäkuulle huipun ollessa kesäkuussa. Toukat elävät lahoavassa puuaineksessa eikä puulajilla tai rungon paksuudella ole niille suurtakaan merkitystä. Ravinnokseen ne saalistanevat muita hyönteistoukkia. Koteloituminen tapahtuu loppukesällä. Kuoriainen aikuistuu jo syksyllä, mutta talvehtii ennen kuin lähtee liikkeelle. == Lähteet == == Aiheesta muualla == *Laji.fi: Mustaseppä (Ampedus nigrinus) *Ötökkätieto: Mustaseppä (Ampedus nigrinus) *Bug Guide: Ampedus nigrinus *Pherobase: Semiochemicals of Ampedus nigrinus Luokka:Sepät
Kuortti–Miekansalmi-tie

Kuortti–Miekansalmi-tie on sorapintainen museotie Pertunmaalla. Museotieosuus on osa Kuortin ja Miekansalmen välistä yhdystietä 15023 ja sen pituus on 6,4 kilometriä. Tien läntinen pää on Kuortin Höltässä ja itäinen pää Koirakiven kylässä. Museotiekokoelmassa Kuortti–Miekansalmi-tie edustaa historiallista Suurta Savontietä, jonka rakentamisen syynä oli Olavinlinnan perustaminen 1470-luvulla. Suuren Savontien katsotaan olevan peräisin samalta ajalta. Suuri Savontie johti Hämeenlinnasta Mikkelin kautta Savonlinnaan. Alkuvaiheessa tie oli vain polku, jota saattoi kulkea jalan ja ratsain. Se oli yleinen tie 1550-luvulla ja tien kuvaus on Jaakko Teitin vuosina 1555–1556 laatimassa ensimmäisessä Suomen tieluettelossa. Kärryillä ajettavaksi tietä parannettiin 1700-luvulla. Suuri Savontie oli myös postireitti. Tie jäi paikallisliikenteelle, kun uusi tieyhteys vedettiin kulkemaan nykyisen Pertunmaan kirkon kautta, uutta tielinja alettiin rakentaa 1835. Vuonna 1982 museotiekokoelmaan otetulla tiellä on säilynyt alkuperäinen historiallinen tielinjaus. Tie kulkee pääosin metsämaisemassa ja sen varrella on vain muutamia taloja. Kapea soratie on mutkainen ja mäkinen. Aikanaan mäkisyys jopa esti osan tietä käyttämisen talvella, jolloin kuljettiin etelämpää reittiä osittain vesistöjä pitkin. == Lähteet == Luokka:Suomen museotiet 15023 Luokka:Pertunmaan liikenne